**HOTĂRÂREA NR.33**

din 29 septembrie 2021

**privind aprobarea depunerii cererii de transmitere a unui imobil din domeniul public al Comunei Fărăgău în domeniul public al Comunei Băla;**

  Consiliul Local al Comunei Băla, întrunit în ședință ordinară la data de 29 septembrie 2021;

Analizând referatul de aprobare nr.2184 din 3 septembrie 2021, al Primarului comunei Băla, în calitate de initiator ;

Având în vedere Raportul de specialitate nr.2231 din 8 septembrie 2021 întocmit de secretarul general al comunei, prin care se susţine legalitatea, temeinicia şi oportunitatea Proiecutului de Hotărâre privind aprobarea iniţierii procedurii pentru depunerea cererii de transmitere a unui imobil din domeniul public al Comunei Fărăgău în domeniul public al Comunei Băla;

În conformitate cu avizele Comisiilor de specialitate ale Consiliului Local Băla;

În temeiul prevederilor art. 129, alin. (2), lit. c), art. 139, alin. (2), art. 196, alin. (1), lit. a), art. 243, alin. (1), lit. a) și art. 294, alin. (1) din Ordonanța de Urgență nr. 57 din 3 iulie 2019, privind Codul administrativ, cu modificările și completările ulterioare,

**H O T Ă R Ă Ş T E :**

  **Art. 1.** Se aprobă inițierea procedurii prin înaintarea către Consiliul Local Fărăgău a cererii privind trecerea imobilului – tronsonul de drum comunal situat pe teritoriul administrativ al comunei Fărăgău cuprins între DJ 153B şi limita administrativă a comunei Băla din DC 152, aflat în proprietatea publică a Comunei Fărăgău și administrarea Consiliului Local Fărăgău în proprietatea publică a Comunei Băla și administrarea Consiliului Local Băla.

  **Art. 2.** Trecerea imobilului menționat la Art. 1 se face prin Hotărâre a Consiliului Local Fărăgău.

  **Art. 3.** Predarea-preluarea acestui imobil se face pe bază de protocol în termen de 30 de zile de la data emiterii Hotărârii Consiliului Local Fărăgău.

 **Art. 4.** Primarul Comunei Băla, prin Compartimentului urbanism şi amenajarea teritoriului, autorizare şi disciplină în construcţii, cadastru, fond funciar şi registru agricol, va asigura ducerea la îndeplinire a prezentei hotărâri.

 **Art. 5.** În conformitate cu prevederile art. 200 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Președinte de ședință Contrasemnează**

 Secretar general al comunei

 Hintea Simion Florin-Grigore Cioloca